ई हिंदू धर्म में पबित्र मानल जाला आ अउरियो कई संस्कृति सभ में एकरे गमक के खास अस्थान दिहल जाला। एकर लकड़ी कई दशक ले महके ले। ई लकड़ी बहुत महँग होखे ले जेकरा चलते एकर डिमांड बहुत बा आ एही कारन एकर जरूरत से बेसी कटाई होखल एगो समस्या बाटे; साथे-साथ अबैध रूप से एकर कटाई, तस्करी आ बिक्री समस्या बाटे। एकरे कारण मूल जंगल सभ में एह प्रजाति पर खतरा मेंड़रा रहल बाटे। पौधा के उमिर बहुत होखे ले बाकिर ई कटाई जोग भी कई सालन के बाद होखे ला। बहुधा एकर पौधा के पुरहर फेड़ होखे से पहिलहूँ गलत तरीका से काट लिहल जाला जेकरा चलते एपर खतरा बा।